Lee Sharpe

Lee Stuart Sharpe () er ein engelsk tidlegare fotballspelar frå Halesowen. Han vert hugsa for sine åtte sesongar, 1988-96, som Manchester United-spelar. Sharpe var vengspelar, vanlegvis på venstrevengen.

Karriere
Klubbspel
Sharpe kom frå Torquay United til Manchester United sommaren 1988. Gjennom åtte år på Manchester-laget vart han ligameister tre gongar, FA-cupmeister to gongar og ligacupmeister ein gong. I 1991 var han med på å vinne Cupvinnarcupen. Totalt spelte han 265 kampar for Manchester United og skåra 36 mål. Sommaren 1996 vart han overført til Leeds United for 4,5 millionar engelske pund. Her vart han etterkvart plaga av skadar og nådde aldri sidan sitt tidlegare nivå. Han la opp i 2003, etter å ha vandra frå det eine laget til det andre.

Landslagsspel
Sharpe deltok i ein landskamp i 1991 og sju landskampar i 1993. 2. juni 1993 spelte han heile kampen då England tapte ein VM-kvalifiseringskamp mot Noreg 0-2 på Ullevål stadion i Oslo. Han vart verande utan landslagsmål.

Merittar
Vinnar av Cupvinnarcupen; 1991 med Manchester United
Engelsk ligameister: 1993, 1994, 1996 med Manchester United
Vinnar av FA-cupen; 1994 og 1996 (spelte ikkje finalen) med Manchester United
Vinnar av den engelske ligacupen: 1992 med Manchester United
Finalist i den engelske ligacupen: 1991 og 1994 med Manchester United
Vinnar av FA-cupen; 1995 med Manchester United

Kjelder

eu-football
Denne artikkelen bygger på «Lee Sharpe» frå ,  den 11. juli 2024.  

Kategori:Engelske fotballspelarar
Kategori:Bradford-spelarar
Kategori:Leeds-spelarar
Kategori:Manchester United-spelarar
Kategori:Portsmouth-spelarar